तहखाने के चटोरे
अपने हथियार नीचे रखो, अभी।
पीछे हटकर पेट के बल लेट जाओ।
अगर ज़रा भी हरक़त की, तो इसे मार दूँगी।
यह तो शुरो की एक रिटेनर है न?
क्या वह पूरे समय हमारा पीछा कर रही थी?
तुम।
मंत्रों का असर ख़त्म करो।
हाँ?
मैं जिन मंत्रों के वश में हूँ!
शुरू करो!
तुम पर किन मंत्रों का असर है?
तुम देखकर ही नहीं बता सकती क्या?
तुम्हें तो काला जादू करना आता है न?
कम से कम मुझे बताओ तो सही कि वे कहाँ पर किए गए हैं
और वे किस तरह के जादू हैं।
मुझ पर दो तरह के मंत्रों का असर है।
एक मेरी गर्दन पर है।
और दूसरा…
हाँ?
…मेरे पूरे शरीर पर है।
क्या यह एक बीस्ट-मैन है?
हाँ।
मैंने बहुत पहले एक देखा था।
एक जादू से बनाया हुआ बीस्ट-मैन।
ज़ाहिर है, उन्हें काले जादू से बनाते हैं, इंसान और जानवर की आत्माओं को मिलाकर।
ठीक है। मुझसे जो बन पड़ेगा, मैं करूँगी।
इसे…
…देखकर लगता है कि यह पूर्वी लिपि में लिखा गया है।
ये किस तरह के मंत्र हैं?
तुम देखकर बता नहीं सकती?
जब जादूगरनी उन्हें कुछ समय तक नहीं छूती तो वे सक्रिय हो जाते हैं।
क्या वह वही माईज़रु नाम की जादूगरनी है?
तुम्हारे पास कितना समय बाकी है?
तुम्हारा समय ख़त्म होने पर क्या होगा?
किसे पता?
तुम शायद जल्दी ही कुछ करना चाहोगी।
तुम मेरे साथ मरना तो नहीं चाहते, है न?
जैसे ही तुम इन मंत्रों को उतार दोगी मैं तुम्हें जाने दूँगी।
लिखावट बहुत अनूठी है।
लेकिन मुझे ऐसा लगता है कि मैं इन्हें उतार सकती हूँ।
ओये, छोकरे।
हाँ?
मुझे कुछ खाने को दो।
फ़ील्ड राशन की गोली
तुमने पिछली बार खाना कब खाया था?
अगर इतनी जल्दी में खाओगी, तो गले में अटक जाएगा।
चुप करो।
मैं तुम्हारे लिए कुछ गर्म खाना बनाता हूँ।
ओये! मैंने तुमसे हिलने को कहा क्या?
अरे!
मुझे कम मत समझना…
तुम्हें अपना गला तर करने के लिए कुछ चाहिए।
मैं तुम्हारे लिए कुछ बना देता हूँ। बस इतनी सी बात है।
अगर तुमने मुझे राक्षस खिलाने की कोशिश की, तो मैं तुम्हें मार डालूँगी।
मंज़ूर।
मुझे यक़ीन है कि जहाँ ड्रायड थे वहाँ से मैंने कुछ मशरूम भी लिए थे।
इनके तो पैर जैसे अंकुर फूटने लगे।
मेरी कल्पना होगी।
मैं अपने बर्तन को जादुई घेरे पर रखूँगा,
थोड़ा मक्खन पिघलाऊँगा, थोड़ा लहसुन भूनूँगा,
और चावल डालकर मिलाऊँगा।
फिर मैं थोड़े मशरूम और मसाले डालूँगा,
थोड़ा पानी डालूँगा, और थोड़ी देर पकने दूँगा।
मैं बस यही बना सकता हूँ, इस बात से मुझे बेकार और लाचार महसूस हो रहा है।
किसी हाल में, मैं यह बर्दाश्त नहीं कर सकता कि बच्चे भूखे रहें।
लेकिन कम से कम,
मैं थोड़ा पनीर डाल सकता हूँ।
यह तैयार है।
रिसोतो कब्रिस्तान के मशरूम और ऑर्क्स से मिले पनीर के साथ
मैं इसे यहाँ रख देता हूँ।
तुम्हें लगता है मैं इसे खाऊँगी?
यह बच्ची…
इसका खाने का तरीका
तो बहुत बुरा है!
मुझे और दो!
क्या पूर्व में शिष्टाचार अलग होते हैं?
हमने शुरो को तो कभी ऐसे खाते हुए नहीं देखा।
इसकी परवरिश अच्छे से नहीं हुई है।
लगता है तुम यह पहली बार खा रही हो।
-हाँ? -हाँ?
तुमने ऐसा क्यों किया?
मुझे मशरूम से नफ़रत है।
यह खाने में नखरे दिखाती है!
ऐसा पहले कभी नहीं हुआ।
सेन्शि…
तुम्हारा चम्मच।
अपने चम्मच को ढंग से पकड़ो।
ओये!
अगर ज़रा भी क़रीब आए, तो मार डालूँगी।
अपने चम्मच को ढंग से पकड़ो और जो ज़मीन पर फेंका है, उसे उठाओ।
-क्या कहा तुमने? -अरे!
नहीं!
मैं तुम्हारा जादू हटा रही हूँ, ऐसे में हिलना ख़तरनाक है!
अपने चम्मच को ऐसे पकड़ो।
मैं इसे कैसे भी पकड़ूँ, किसी को क्या मतलब?
मेरे लिए ऐसे ज़्यादा आसान है!
मुझे हैरानी नहीं हुई।
किसी के तुम्हें अनजान ढंग से चम्मच पकड़ने को मजबूर करने पर
बहुत गुस्सा आता होगा।
हालाँकि…
सेन्शि, पीछे देखो!
हुह?
मुझे कुछ महसूस ही नहीं हुआ।
यह काग़ज़ है क्या?
सेन्शि, संभलकर!
यह तो काटने वाला चाकू है, जिसे माँस काटने के लिए इस्तेमाल किया जाता है।
इसमें एक लंबा, धारदार ब्लेड है जो काफ़ी डरावना लग सकता है,
लेकिन यह पतला और नाज़ुक है।
अगर तुम इसे ऐसे लहराओगे, तो क्या लगता है क्या होगा?
सेन्शि!
इस तरह तो, तुम अपने औज़ार का अच्छे से इस्तेमाल नहीं कर पाओगे,
जिससे तुम ही नुकसान में रहोगे।
सेन्शि!
अभी, दाईओस!
तुम्हें चोट तो नहीं लगी ना, कैट गर्ल?
तुम्हें डराने के लिए माफ़ करना।
हालाँकि,
औज़ार को पकड़ने के सही और ग़लत तरीके होते हैं।
मैं चाहता हूँ कि तुम यह सोचो कि ऐसा क्यों है।
और जब जादू उतारा जा रहा हो तो तुम्हें क्यों नहीं हिलना चाहिए।
अगर इससे और बुरा जादू होता, तो पता नहीं क्या हश्र होता।
खाना ठंडा हो गया है।
मैं इसे फटाफट दोबारा गर्म कर देता हूँ।
तो?
तुम हमारे पीछे क्यों आ रही थी?
इस पूरे समय, मैं अपने शरीर से इस शाप को हटाने का तरीका ढूँढ रही थी।
पता चला, ये शाप काले जादू से दिए गए थे।
लेकिन मुझे कभी कोई ऐसा नहीं मिला जिसे काला जादू करना आता हो।
जब तक मैं उस लंबे-कान वाली से नहीं मिली।
काला, मेरा मतलब प्राचीन जादू कई तरह का होता है।
मेरा शोध तो ख़ास तौर से दूसरे आयामों से ऊर्जा लेने के बारे में है…
मुझे यह मत समझाओ!
मैं जानती हूँ तुम यह कर सकती हो!
मेरा मतलब, तुमने यह पहले किया है!
तुमने उस डरावने अर्ध-जानवर प्राणी को बनाने के लिए काला जादू किया था!
और तुम सब इस तहखाने में पैदल सफ़र कर रहे हो,
उस औरत का शाप हटाने के लिए, है न?
इसका मतलब तुम्हें शाप को तोड़ना आता है!
ऐसे में, तुम मुझे भी आज़ाद कर सकती हो!
इस जानवर की आत्मा से छुटकारा दिलाओ जिसने मुझे वश में कर रखा है!
मुझे माफ़ कर दो।
मैं इसका कुछ नहीं कर सकती।
क्या?
ऐसा बहुत कुछ है जो हम आत्मा के बारे में नहीं जानते।
लेकिन यह अक्सर एक अंडे के जैसी होती है।
आम तौर पर, यह एक खोल के अंदर रहती है जिसे हम देह कहते हैं,
लेकिन एक बार देह टूट जाए, तो यह अंदर से बाहर आ जाती है
और उसे दोबारा अंदर नहीं रखा जा सकता।
यह तहखाना एक जादू के वश में है
जो खोल के नीचे एक कठोर झिल्ली बनाता है,
जो शरीर के नष्ट होने के बाद भी आत्मा को अंदर ही रखता है।
इस समय, तुम्हारे और फ़ारिन के अंदर एक ही खोल में दो अंडे मौजूद हैं।
और एक बार साथ मिला देने के बाद,
ये आत्माएँ कभी अपने मूल स्वरूप में वापस नहीं लौट सकतीं।
मुझे यह मालूम था, लेकिन इसे इस तरह सुनने का अलग ही असर हुआ।
क्या?
अगर ऐसा है, तो तुम मुश्किलों के बावजूद इस सफ़र पर क्यों जा रहे हो?
एक वजह यह है कि हम मेरी बहन को यूँही खुला नहीं घूमने दे सकते।
वह राह में मिलने वाले किसी साहसी को जान से मार सकती है।
या ख़ुद उनके हाथों मारी जा सकती है।
ऐसा होने से पहले हम कुछ करना चाहते हैं।
और अगर हम अब ज़मीन पर लौटे,
तो हमें काले जादू में छेड़छाड़ के लिए गिरफ़्तार कर लिया जाएगा।
संभव है कि शुरो द्वीप के स्वामी को इस घटना के बारे में बता देगा।
लेकिन…
इसका मतलब मैं ऐसी ही बनकर रह जाऊँगी?
नहीं, मेरी बात सुनो!
मुझे पता है यह सुनने में अजीब लगेगा, लेकिन मुझे सच में तुमसे मिलकर ख़ुशी हुई।
मुझे पक्का तो नहीं पता कि तुम में कौन सा जानवर मिला हुआ है,
पर तुम्हारा बर्ताव किसी इंसान जैसा ही है।
और तुम खून की प्यासी भी नहीं हो।
इसलिए, शायद फ़ारिन भी, एक बार तहखाने के चंगुल से आज़ाद हो जाए,
तो शायद अपने असली स्वरूप में लौट सकती है।
बस इस बात का एहसास करके ही
मुझे अभी बहुत ख़ुशी हो रही है।
यह लो।
शायद नतीजा वह नहीं निकला, जिसकी तुमने उम्मीद की थी,
पर क्यों न इसे एक अच्छे नज़रिये से देखो,
मानो यह क़िस्मत की बात थी?
तहखाने का मालिक,
मुझसे कहीं ज़्यादा प्राचीन जादू में माहिर है।
हो सकता है उसे कुछ पता हो कि आत्माओं को अलग कैसे करते हैं।
रूको।
क्या तुम मुझे काम पर रखने की कोशिश कर रहे हो?
वैसे भी, तुम ज़मीन पर अकेले तो वापस नहीं जा सकती।
तुम्हारा नाम असेबी है या कुछ और है?
इस नाम से तो लोग मुझे जानते हैं।
तो फिर…
इज़ुत्सुमी।
मेरा नाम इज़ुत्सुमी है।
भूलना मत।
दाईओस, तुम और कब तक ऐसे ही जीते रहोगे?
पिताजी।
अब समय आ गया है कि तुम ढंग की ज़िंदगी जीना शुरू करो।
मैंने तुम्हें वहाँ इसलिए नहीं जाने दिया था कि तुम ड्रैगन को मारते फिरो।
गाँव वापस आ जाओ!
लेकिन फ़ारिन अब भी…
उसके बारे में भूल जाओ।
क्या तुम्हें वाक़ई लगता है कि तुम जैसा इंसान वहाँ ज़िंदा रह सकता है
जबकि तुम स्कूल और फ़ौज दोनों से ही इसलिए भाग गए थे कि तुम दूसरों से अलग थे?
तुम में तो तहखाने की खोज करने का कौशल भी नहीं है।
पहले की तरह ही, जब तुम सोना खुरचते थे,
तुम्हारे साथी तुम्हें धोखा देंगे और तुम्हारी उपलब्धियों का श्रेय ले लेंगे।
क्योंकि लोगों को समझने के मामले में तुम अनाड़ी हो।
मेरे साथ भी ऐसा ही था।
तुमने माना कि हम क़रीबी दोस्त थे,
लेकिन मैंने तो हमेशा तुम्हें कोसा…
तुम यह बात छोड़ोगे भी?
हम इस पर पहले ही बात कर चुके हैं।
ज़रा रूको।
मेरे माता-पिता यहाँ क्यों हैं?
मुझे तो उन्हें देखे एक दशक से ज़्यादा हो गया।
और मैं हूँ कहाँ?
मैं कर क्या रहा था?
मेरे ख़याल से मैं…
हाल ही में, मारूशिरु
थोड़ी थकी हुई लग रही थी।
मारूशिरु, आज रात पहरेदारी हम संभाल लेंगे।
तुम आराम करो।
हुह? पर क्यों?
मेरी चिंता मत करो।
चलो भी। आराम कर लो।
अरे!
आह, तुम कर क्या रहे हो?
जानते हो, मैं इतनी भी थकी हुई नहीं हूँ।
मैं थोड़ी देर में जग जाऊँगी।
मैं ही अकेली नहीं…
लेकिन जल्द ही, उसकी शांत साँसें परेशानी से कराहने में बदल गईं।
क्या बात है, मारूशिरु?
इस बात को हल्के में नहीं ले सकते।
क्या यह कोई राक्षस है?
हाँ, मेरे ख़याल से यह डरावना सपना है।
वे इंसानों का नींद में शिकार करते हैं, उन्हें डरावने सपने दिखाकर,
और उनकी भावनाओं को खाते हैं।
अगर यही चलता रहा, तो मारूशिरु कमज़ोर होकर मर जाएगी।
जागो, मारूशिरु!
नहीं। अगर तुमने उसे जबरदस्ती जगाया, तो उसकी आत्मा को नुकसान पहुँचाओगे।
पहले जब शुरो को उसने वश में किया था, फ़ारिन उसके सपनों में उसे बचाने गई थी।
वही आज़माकर देखते हैं।
तुम उसके सपने में घुसने वाले हो?
किसी को उसे यह एहसास कराना होगा कि वह सपना देख रही है।
सपना देखने वाले को तकिये की तरह इस्तेमाल करो और…
हाँ। मैं तो मारूशिरु की मदद करने की कोशिश कर रहा था।
मैं तो अपने ख़ुद के सपने में हूँ!
डरावने सपने ने तो मुझे ही शिकार बना लिया।
हमेशा ऐसा ही होता है।
उन्हें अच्छे से पता होता है कि कहाँ चोट करनी है!
लेकिन अब जबकि मैं जानता हूँ कि यह सपना है, मेरा पलड़ा भारी है।
सामने आओ, मेरे ताक़तवर सेवक!
अब, मुझे मारूशिरु के सपने में घुसना है।
चूँकि वह अभी मेरा तकिया बनी हुई है,
मुझे और तह में जाना होगा।
यही तो सपनों की सुंदरता है।
वैसे, यह तुम्हारे सपने में ही काम करता है।
बड़ा क़रीबी मामला था।
ऐसे गिरने ने तो मुझे लगभग जगा ही दिया था।
तो मारूशिरु का सपना ऐसा दिखता है।
काफ़ी शानदार है।
वहाँ कोई है क्या?
तुम क्या कर रहे हो?
यह जगह ख़तरनाक है। तुम्हें जल्दी से बाहर निकलना होगा।
मारूशिरु?
तुम कौन हो?
यह मैं हूँ, दाईओस!
और हम तुम्हारे सपने के अंदर हैं!
तुम्हें जागना होगा और…
भूकंप?
वह आ रहा है!
हमें भागना होगा!
क्या आ रहा है?
बस मेरे पीछे आओ!
इसने पापा और पीपी को निगल लिया।
पापा और पीपी?
सपने में कोई तुम्हारा पीछा कर रहा है, हाँ?
वे बड़े सामान्य, लेकिन बहुत बुरे होते हैं।
मुझे याद है फ़ारिन का कहना…
डरावने सपने भावनात्मक घावों से पनपते हैं।
तनावपूर्ण घटनाएँ और सदमों से।
वे उनकी याद दिलाते हैं और लोगों को डरावने सपने दिखाते हैं।
तो बस हमें उन घावों की ढाल बनना है।
समझा।
लेकिन…
यह ख़तरनाक है, इसलिए इसे मत आज़माना।
ठीक है। समझ गया!
तुम्हारे लिए मैं उसे मार गिराऊँगा!
तुम क्या कर रहे हो? यह बहुत ख़तरनाक है!
चिंता मत करो।
मुझे देखने से नहीं लगता, पर मैं असल में…
यह आख़िर क्या है?
मुझे कैसे पता होगा?
क्या यह वही है जिससे मारूशिरु डरती है?
यह तो कुछ ज़्यादा ही हो गया,
लेकिन इसे देखकर लगता है कि इसे मार गिराना मेरे लिए मुश्किल होगा।
वैसे, इससे कोई ख़तरा नहीं होगा अगर उसे यह एहसास हो जाए कि यह एक सपना है।
हम काफ़ी दूर निकल आए हैं।
कोई जगह सुरक्षित नहीं है।
इसके सामने कोई नहीं टिक सकता।
चिंता मत करो।
चलो साथ मिलकर इसे मार गिराने का कोई तरीका सोचते हैं।
मारूशिरु को किससे डर लगता है?
बेशक, एक राक्षस से।
यह सुस्ती से रेंगता है,
इसके अनगिनत टेंटेकल्स हैं, और कभी न मिटने वाली भूख,
और घिनौना दिखता है।
क्या यह कोई कीड़ा है?
पर इतने बड़े कीड़े तो काफ़ी दुर्लभ होते हैं।
कीड़े…
यही है!
यह एक वुर्म है!
यह ड्रैगन परिवार का एक वुर्म है!
इसके पैर और आँखें बदल गए हैं, तो यह एक विशाल केटरपिलर जैसा ज़्यादा है।
यह पेटू है और किसी भी ज़िंदा चीज़ को निगल जाता है!
यह आग और रोशनी से डरता है!
एकदम बढ़िया पसंद!
हुह?
यह कब…
रूको!
भागो!
क्या उस चीज़ ने तुम्हें छू लिया?
बस रगड़ खाया था।
मुझे दिखाओ!
यह क्या है?
धत्त।
मैंने तो उसे और ज़्यादा डरा दिया!
इससे तो डरावना सपना और ज़्यादा ताक़तवर हो जाएगा।
कितना असरदार जहर है।
अगर तुम किसी और के सपने में मर जाते हो तो क्या होता है?
नहीं, यह चाहता है कि हम घबराएँ और डरें।
मुझे मारूशिरु का हौसला बढ़ाना होगा।
चिंता मत करो!
तुम जादू का इस्तेमाल कर सकती हो!
तुम अकेले ही उसे मार गिरा सकती हो!
जादू?
यह जगह और ज़्यादा अस्थिर हो रही है।
मैंने कुछ ग़लत कह दिया क्या?
जब…
जब मैंने जादू से इसे हराने की कोशिश की,
तो यह ऐसी बन गई।
वह?
रूको, क्या वह फ़ारिन है?
अब समझ आया।
मारूशिरु को उसके पुनर्जीवन जादू की वजह से
फ़ारिन में हुए बदलाव का अपराधबोध है।
अगर उसने उस चीज़ को हराने की कोशिश की थी, तो उसका मतलब है…
मारूशिरु को मौत का डर है!
वह वापस आ रहा है!
भागने से कुछ हल नहीं होगा।
तुम्हें इसका सामना करना होगा।
क्या?
चिंता मत करो। डरने की कोई बात नहीं है!
तहखाने में, अगर तुम मर भी जाओ, तुम फिर से ज़िंदा हो सकते हो।
यहाँ तक कि फ़ारिन अभी भी ज़िंदा है, तुम्हारे पुनर्जीवन जादू की बदौलत।
और तुम्हें तो लाशें देखने की आदत है, है न?
क्या?
यह मुझे अंदर खींच रहा है!
नहीं!
यह बस मुझे ही खींच रहा है!
मेरा हाथ पकड़ लो!
यह जहर नहीं है।
मैं बहुत तेज़ी से बूढ़ा हो रहा हूँ।
ज़रा रूको, मारूशिरु।
मुझे ज़रा साँस लेनी है।
कुछ तो गड़बड़ है।
क्या कोई प्राणी ऐसा करने में सक्षम है?
शायद यह कोई प्राणी ही नहीं है।
तो क्या तुम भी मेरे साथ नहीं आओगे?
नहीं, मैं थोड़ा आराम करके दोबारा भाग सकता हूँ।
तुम झूठ बोल रहे हो!
जो भी मेरे साथ भागे उन्होंने हार मान ली, और उन सभी को उस चीज़ ने निगल लिया।
पापा, पीपी, फ़ारिन, सब लोग!
इसीलिए मैंने जादू के बारे में बहुत पढ़ा।
लेकिन अगर उसी ने फ़ारिन को ऐसा बना दिया,
तो मुझे पता नहीं मैं क्या करूँ।
क्या तुम्हारे पापा जवानी में गुज़र गए थे?
पापा के अंतिम संस्कार में, माँ ने मुझे बताया था
कि मैं बाकी सभी से तेज़ भागती हूँ।
कि मुझे बहुत से लोगों को जाते हुए देखना होगा।
वैसे, पीपी क्या तुम्हारी रिश्तेदार है?
पीपी एक पंछी है।
समझा।
मारूशिरु को मौत का डर नहीं है।
उसे इस बात की चिंता है कि वह जिनकी परवाह करती है वे उससे पहले मर जाएँगे।
मारूशिरु, शांत हो जाओ!
अगर तुम डरोगी, तो उस चीज़ की ताक़त और बढ़ जाएगी।
पर मैं करूँ तो क्या करूँ?
मैं कुछ नहीं कर सकती!
नहीं, तुम कर सकती हो!
तुम असाधारण हो, मारूशिरु!
मेरा मतलब, इन सारी किताबों को देखो!
मेरे सपने में ऐसा कुछ नहीं था!
तुम पूरे समय बिना थके काम कर रही थी!
हिम्मत मत हरो। ख़ुद पर भरोसा रखो!
तुम यह कर सकती हो, मारूशिरु!
नहीं, उठो!
हमें भागना होगा।
और साथ ही,
मेरा जादू पूरी तरह विकसित नहीं हुआ है!
अगर मेरे पास उसके ही जैसी किताब होती,
तो मैं जादू को और असरदार ढंग से कर पाती, लेकिन…
तो फिर इसे पाने की इच्छा करो!
अगर तुम पूरे मन से चाहो, तो तुम कुछ भी कर सकती हो!
डरो मत! तुम अगली बार बेहतर कर सकती हो!
हार मत मानो!
नहीं!
शाबाश, मारूशिरु!
कर दो!
तुम इसे ऐसे इस्तेमाल करती हो?
तुम जाग गए।
तुम दोनों नींद में कराह रहे थे।
तुम ठीक तो हो ना?
मुझे सही से याद नहीं है।
वैसे, वह बड़ा थकाने वाला सपना था।
वह फिर से सो रही है!
नहीं! उठो, मारूशिरु!
मेरा सपना?
मुझे ज़्यादा याद नहीं।
लेकिन मुझे लगता है वह मज़ेदार था।
लगता है यह काम कर गया।
कुछ हुआ क्या?
अपना तकिया मुझे दो।
हाँ?
ये क्या हैं?
डरावने सपने।
ये लोगों के तकियों में छिपकर उन्हें डरावने सपने दिखाते हैं।
ये तो बहुत सारे हैं।
वे कुछ समय से तुम्हारे तकिये में ही रह रहे होंगे।
नामुमकिन है!
सेन्शि, क्या ये खाने लायक हैं?
मैं हमेशा से इनका स्वाद जानना चाहता था।
हाँ, बेशक।
सबसे पहले, गंदगी हटा लेते हैं।
अगर तुम इन्हें गर्म पानी में ऐसे डुबोते हो…
डरावने सपने, जिन्हें शेन भी कहते हैं,
असल में ड्रैगन होते हैं।
अगर तुम क़रीब से देखो, तो ये कुछ-कुछ ड्रैगन जैसे हैं।
तुम मज़ाक कर रहे हो।
डरावने सपनों को पिघले हुए मक्खन में रखो,
थोड़ी वाइन डालो और ढक्कन से ढक दो।
आख़िर में, इनके ऊपर थोड़ा सॉय सॉस छिड़को,
और हो गया।
यह क्या है?
यह मैं हूँ!
जिस सपने को डरावने सपनों ने निगल लिया था, वह एक मृगतृष्णा बन गया।
मुझे यह याद आ रहा है।
हाँ,
मैं किसी चीज़ से भाग रही थी,
तभी एक कुत्ता आ गया था।
और हम दोनों साथ में ख़ज़ाने की खोज करने गए।
बड़ा ही मज़ेदार सपना था!
कुत्ता थोड़ा मैला-कुचैला लग रहा है।
यह बेवक़ूफ़ लगता है।
बात क्या है, दाईओस?
मुझे तो एक चांदी जैसे रंग का भेड़िया याद है, लेकिन…
चलो छोड़ो।
अगर मैं उसके लिए एक मज़ेदार सपना बनाने में मदद कर पाया तो मैं ख़ुश हूँ।
संवाद अनुवादक: प्रीति भारद्वाज